Diari Oficial de la Generalitat Valenciana


Sumari del DOGV 9257, del 17-01-2022 (2022/128)

Informació pública de l'aprovació de l'informe ambiental i territorial estratègic de la modificació detallada de les normes urbanístiques del Pla general d'ordenació urbana, de regulació de la dotació mínima d'aparcaments. Expedient 03446/2021/000268.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9257

Data del DOGV
:   17-01-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/128


Data del document
:   10-01-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la modificació detallada de les normes urbanístiques del Pla general d'ordenació urbana, de regulació de la dotació mínima d'aparcaments. Expedient 03143/2021/000268.  
 [2022/128]  
La Junta de Govern Local de l'Ajuntament de València, en sessió celebrada el 23 de desembre de 2021, va adoptar l'acord que en la seua part dispositiva diu el següent:  
  
«Primer  
Concloure que la proposta de modificació detallada de les normes urbanístiques del PGOU de València «Regulació de la dotació mínima d'aparcaments», elaborada pel Servei de Planejament, no té efectes significatius sobre el medi ambient conforme als criteris establits en l'annex VIII del TRLOTUP.  
  
Segon  
Resoldre favorablement l'avaluació ambiental i territorial estratègica pel procediment simplificat de la proposta de modificació detallada de les normes urbanístiques del PGOU de València «Regulació de la dotació mínima d'aparcaments», instada per la Regidoria de Planificació i Gestió Urbana, designant com a alternativa més idònia mediambientalment en aquesta actuació l'alternativa 1 descrita en el fonament de dret quart de l'informe ambiental, tenint en compte les condicions establides en el fonament de dret sisé del citat informe.  
  
  
Tercer  
Donar compte del contingut de la resolució d'informe ambiental i territorial estratègic pel procediment simplificat a quants interessats apareguen en la tramitació ambiental d'aquesta actuació, incloent l'informe en la documentació de l'instrument de planejament urbanístic, identificant com a públic interessat als ressenyats en el fonament de dret cinqué de l'informe ambiental.  
  
Quart  
Ordenar la publicació de la resolució d'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53.7 del TRLOTUP.  
  
  
Cinqué  
La resolució d'informe ambiental i territorial estratègic pel procediment simplificat no és susceptible de cap recurs per considerar-se acte de tràmit, sense perjudici dels recursos que, si escau, procedisquen en via contenciós-administrativa enfront de l'acte que aprove l'instrument de planejament corresponent, la qual cosa no és inconvenient perquè puga utilitzar-se els mitjans de defensa que s'estimen pertinents en dret.  
  
  
Sisé  
La resolució d'informe ambiental i territorial estratègic pel procediment simplificat perdrà la seua vigència i cessarà la producció dels efectes que li són propis, si una vegada publicat en el DOGV, no s'haguera procedit a l'aprovació del pla en el termini màxim de quatre anys des de la seua publicació. En tals casos, l'òrgan promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
  
València, 10 de gener de 2022.- El secretari: Manuel Latorre Hernández.